Ilmselt on oma osa minu päritolul. Tulin maalt, minu vanemad olid lihtsad inimesed, ei esitanud mulle mingeid kõrgeid nõudmisi, olid minuga rahul sellisena, nagu olin. Ka ei ole ma oma loomult energilise edasipüüdleja, karjääritegija tüüpi. Olen lihtne inimene. See-eest on mul  vedanud madalate algustega, kust võiks peadpööritava tõusu teha. Peale kojamehe ameti olen olnud ka ahjukütja Tartu miilitsas. Selle töö kõrvalt õppisin kaugõppes, vabal ajal käisin oma vanade kursusekaaslaste juures päevaseid loenguid kuulamas, et ülikooli lõpetamine libedamalt läheks.